recursal/SuperWikiNEXT-32B huggingface dataset:
**วัดพระธาตุสามดวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าหุ่ง อำเภอพาน จังหวัดเชียงราย อยู่ในพื้นที่ระหว่างบ้านป่าทุ่ง หมู่ที่ 1 กับบ้านศาลาเหมืองหิน หมู่ที่ 11 อยู่ห่างจากที่ทำการอำเภอพานไปทางทิศตะวันตก 12 กิโลเมตร ภายในบริเวณวัดมีพระธาตุอยู่ 3 องค์ แต่ละองค์ตั้งห่างกันประมาณ 100-200 เมตร และตั้งอยู่บนเนินสูงลดหลั่นกัน

ตามตำนานเล่าว่าพระธาตุองค์นี้สร้างขึ้นประมาณ พ.ศ. 1839 ต่อมาได้มีการบูรณะเมื่อ พ.ศ. 2476 โดยคณะศิษยานุศิษย์ของครูบาศึลธรรมกับครูบาไชยาเพื่อใช้เป็นที่อยู่ปฏิบัติธรรมของพระสงฆ์ แต่เดิมเป็นวัดร้าง มีซากเจดีย์ที่ก่อด้วยอิฐโบราณจำนวนสามองค์และพระพุทธรูปที่แกะสลักจากหินศิลาแลงชำรุดทุรดโทรมปรักหักพังอยู่เป็นจำนวนมาก จากเศษอิฐคาดว่าคงมีอายุไม่ต่ำกว่า 700 ปี ภายหลังได้มีการลักลอบนำเอาซากพระพุทธรูปเหล่านั้นไปหมด คงเหลือแต่ซากพระเจดีย์ (พระธาตุ) ที่พังทลาย จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อวันที่ 13 มีนาคม พ.ศ. 2556

อ้างอิง
-------

1. ↑  "พระธาตุสามดวง". สนุก.คอม.
2. ↑  "วัดพระธาตุสามดวง". กระทรวงการท่องเที่ยวและกีฬา.
3. ↑  "วัดพระธาตุสามดวง". สำนักงานพระพุทธศาสนาแห่งชาติ.

คอมมอนส์ มีภาพและสื่อเกี่ยวกับ:  
**วัดพระธาตุสามดวง**
***แอตแทกออฟเดอะโซลเกียร์*** (อังกฤษ: *Attack of the Zolgear*) เป็นเกมอาร์เคดสำหรับผู้เล่นหนึ่งถึงหกคนที่ได้รับการเปิดตัวโดยบริษัทนัมโค ซึ่งเป็นภาคต่อของ*กาแล็กเซียน 3* และเกมนี้ใช้เครื่องเล่นเลเซอร์ดิสก์สองตัวพร้อมกันสำหรับฉากหลังของอวกาศ ในขณะที่กราฟิกที่สร้างโดยคอมพิวเตอร์ซ้อนทับอยู่ด้านบน[]

เรื่องย่อ
---------

*แอตแทกออฟเดอะโซลเกียร์*เกิดขึ้นในเวลาที่การสำรวจอวกาศมาถึงจุดสูงสุด มนุษยชาติได้ขยายการแสดงตนออกไปนอกทางช้างเผือก ประมาณหนึ่งในอาณานิคมที่เป็นส่วนหนึ่งของการขยายตัวในปัจจุบันคือเอกเซีย โดยมีดวงจันทร์โคจรรอบที่ชื่อโซล ซึ่งโซลทำหน้าที่ในฐานะท่าอวกาศทางการทูตที่มีความสำคัญอย่างมากต่อความสัมพันธ์ระหว่างกาแล็กซี แต่ความโน้มถ่วงไม่เสถียร ทำให้เกิดปัญหาร้ายแรงสำหรับยานอวกาศที่พยายามลงจอดหรือบินขึ้น การสืบสวนค้นพบความแปลกประหลาดของแรงโน้มถ่วงในหลุมอุกกาบาตขนาดยักษ์แห่งหนึ่งของโซล และการค้นหาแหล่งที่มาก็ได้เริ่มขึ้น และมีการพบแหล่งที่มา ซึ่งเป็นการค้นพบที่น่าสยดสยองและไม่สามารถบรรยายได้ ใต้ปากปล่องนี้มีเอเลียนขนาดสุดที่จะคนึงคิด ซึ่งเป็นภัยคุกคามครั้งใหญ่ของมนุษยชาติ—ซึ่งคือโซลเกียร์ หลังจากการค้นพบ โซลเกียร์ทำลายทุกอย่างบนโซลก่อนที่จะกระโจนขึ้นสู่อวกาศ แล้วมุ่งหน้าไปยังเอกเซีย ด้วยความตั้งใจที่จะทำลายอาณานิคม มีเพียง*ดรากูน*เท่านั้นที่ขัดขวางการกระทำของมันและช่วยทำให้สถานการณ์เลวร้ายดีขึ้นสำหรับเอกเซีย โดย*ดรากูน เจทู* ซึ่งมีอานุภากมากกว่า*ดรากูน*รุ่นก่อนกำลังมุ่งหน้าไปยังเอกเซียสำหรับกองกำลังอวกาศสหกาแล็กซี (UGSF) ในภารกิจช่วยมนุษยชาติ

ในสื่ออื่น
----------

โซลเกียร์ปรากฏในเกมของบริษัทนัมโคตอนหลัง ได้แก่: ใน*เบาน์ตีฮาวส์* ซึ่งผู้เล่นสามารถต่อสู้กับโซลเกียร์ที่เป็นทารก ส่วนในเกมวางแผนเวลาจริงของญี่ปุ่นที่ถูกยกเลิกอย่าง*นิวสเปซออร์เดอร์*นั้น โซลเกียร์จะเป็นยูนิตที่ผู้เล่นควบคุมได้ (ถือเป็นยูนิต "แพลเนตบัสเตอร์" ซึ่งสามารถลดจำนวนประชากรของดาวเคราะห์เป้าหมายให้เหลือศูนย์) ในชาติ "เซเครดรีลิเจิสสเตต"[]

หมายเหตุ
--------

1. ↑  アタック オブ ザ ゾルギア, *Atakku Obu Za Zorugia*

แหล่งข้อมูลอื่น
---------------

* *แอตแทกออฟเดอะโซลเกียร์* ที่ Killer List of Videogames
หน้ากากทองคำของมัมมีฟาโรห์ทุตอังค์อามุน ซึ่งสวมผ้าโพกพระเศียร (ศีรษะ) ที่เรียกว่า**เนเมส**
**เนเมส** เป็นผ้าคลุมศีรษะแบบมีลายที่สวมใส่โดยฟาโรห์ในยุคอียิปต์โบราณ ที่ปกคลุมทั้งกระหม่อม (ขม่อม) และด้านหลังของพระเศียร รวมทั้งหลังพระศอ (คอ) (บางครั้งยังขยายเล็กน้อยลงด้านหลัง) และมีพนังตกแต่งสองปีกใหญ่ที่หลังพระกรรณ (หู) และด้านหน้าของทั้งสองพระอังสา (ไหล่) บางครั้งก็รวมกับมงกุฎคู่ เหมือนกับที่อยู่บนพระรูปปั้นของฟาโรห์แรเมซีสที่ 2 ที่อะบูซิมเบล ส่วนการวาดให้เห็นครั้งแรกของเนเมสพร้อมกับยูเรอุส เป็นป้ายงาช้างของฟาโรห์เดนจากราชวงศ์ที่หนึ่งแห่งอียิปต์ โดยไม่ได้เป็นมงกุฎในตัวของมันเอง หากแต่ยังคงเป็นสัญลักษณ์แห่งอำนาจของฟาโรห์

|  |
| --- |
|  |
| เนเมส |
|  |
|  |
|  |
| ไฮเออโรกลีฟอียิปต์ |

ระเบียงภาพ
----------

* พระรูปปั้นจากอะบูซิมเบล สวมทั้งมงกุฎคู่, ยูเรอุส และเนเมสพระรูปปั้นจากอะบูซิมเบล สวมทั้งมงกุฎคู่, ยูเรอุส และเนเมส
* พระอนุชาเมมนอน สวมเฉพาะเนเมสและยูเรอุส (มงกุฎอาจสูญหาย)พระอนุชาเมมนอน สวมเฉพาะเนเมสและยูเรอุส (มงกุฎอาจสูญหาย)
* พระพักตร์ด้านข้างและเนเมสในรูปสีพระพักตร์ด้านข้างและเนเมสในรูปสี

หนังสืออ่านเพิ่ม
----------------

* Toby A. H. Wilkinson, *Early Dynastic Egypt*, Routledge 1999
* Bruce Graham Trigger, *Ancient Egypt: A Social History*, Cambridge University Press 1983
* Fragment of a basalt Egyptian-style statue of Ptolemy I

อ้างอิง
-------

1. ↑  Kathryn A. Bard, *Encyclopedia of the Archaeology of Ancient Egypt*, Routledge 1999, p.412
2. ↑  Watson Early Mills, Roger Aubrey Bullard, *Mercer Dictionary of the Bible*, Mercer University Press 1990, p.679
3. ↑  Max Pol Fouchet, *Rescued Treasures of Egypt*, McGraw-Hill 1965, p.208

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ เนเมส
**วัดพระธาตุน้อย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตากตก อำเภอบ้านตาก จังหวัดตาก

วัดพระธาตุน้อยตั้งวัดเมื่อวันที่ 29 มกราคม พ.ศ. 2312 เนื่องจากมีเจดีย์เก่าแก่อยู่เป็นสัญลักษณฺ์ จึงเรียกว่า "วัดพระธาตุน้อย" ไม่ทราบผู้ใดสร้างขึ้นไว้มีสภาพทรุดโทร่ม ต่อมาประชาชนได้ร่วมใจทำการบูรณพัฒนาขึ้นมาหลายอย่างจนมั่นคงตามสมควร ตามที่ปรากฎอยู่ในปัจจุบัน ตามตำนานเล่าว่านางบัวเหลียวลูกสาวของเศรษฐีสุรังกะวัตถีผู้สร้างพระบรมธาตุ (ตำบลเกาะตะเภา) ได้นำสิ่งก่อสร้างที่เหลือจากการก่อสร้างพระบรมธาตุนำมาสร้างพระธาตุองค์เล็ก ๆ บนเนินแห่งนี้ จึงเรียกว่า "พระธาตุน้อย"

พื้นที่ตั้งวัดเป็นที่เนินสูงเป็นหิน วิหารเก่าแก่มีลวดลายสวยงาม องค์พระธาตุได้บรรจุพระเกศาของพระพุทธเจ้าไว้ในผอบทองเหลือง ชาวบ้านได้ช่วยกันสร้างเจดีย์ให้สูงขั้น แล้วบรรจุพระเกศาธาตุไว้ส่วนบนให้เป็นที่สักการบูชา ในอดีตมีประเพณีรขี้นธาตุจากผู้คนหลายหมู่บ้านของเมืองตาก แต่ภายหลังได้ละทิ้งไปเสียนานจึงเริ่มมีการฟื้นฟูใหม่อีกครั้งในเดือนเก้า นอกจากนั้นวัดยังมีหอระฆังที่สร้างด้วยไม้

อ้างอิง
-------

1. ↑  "วัดพระธาตุน้อย". สำนักงานพระพุทธศาสนาแห่งชาติ.
2. ↑  กรมศิลปากร. "วัดพระธาตุน้อย" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 1 ธันวาคม 2565. เข้าถึงจาก
3. ↑  "วัดพระธาตุน้อย". ศูนย์ข้อมูลกลางทางวัฒนธรรม.
4. ↑  "วัดพระธาตุน้อย". องค์การบริหารส่วนตำบลตากตก.
พระธาตุศรีสองรัก
**พระธาตุศรีสองรัก** ตั้งอยู่ริมฝั่งแม่น้ำหมัน อำเภอด่านซ้าย จังหวัดเลย สร้างขึ้นสมัยพระเจ้าไชยเชษฐาธิราช เมื่อปี พ.ศ. 2103 เสร็จในปี พ.ศ. 2106

พระธาตุศรีสองรักสร้างขึ้นเพื่อให้เป็นสักขีพยานในการช่วยเหลือซึ่งกันและกันระหว่างกรุงศรีอยุธยา (สมัยสมเด็จพระมหาจักรพรรดิ) กับกรุงศรีสัตนาคนหุต (ปัจจุบันคือเวียงจันทน์ ประเทศลาว)

กษัตริย์ทั้งสองพระองค์ทรงครองราชสมบัติ ตรงกับสมัยที่พม่าเรืองอำนาจ และมีการรุกรานดินแดนต่าง ๆ เพื่อขยายอำนาจ สมเด็จพระมหาจักรพรรดิและพระเจ้าไชยเชษฐาธิราชจึงตกลงรวมกำลัง เพื่อต่อสู้กับพม่า จึงทรงกระทำสัตยาธิษฐานว่าจะไม่ล่วงล้ำดินแดนของกันและกัน และเพื่อเป็นที่ระลึกในการทำไมตรีต่อกัน จึงได้ร่วมกันสร้างพระธาตุศรีสองรักเพื่อเป็นสักขีพยาน ณ กึ่งกลางระหว่างแม่น้ำน่านและแม่น้ำโขง ซึ่งเป็นรอยต่อของทั้งสองราชอาณาจักร

นอกจากนี้ภายในวัดยังมีพระพุทธรูปปางนาคปรก ศิลปะล้านช้างทรงเครื่องอยุธยา หัวนาคปรกสร้างด้วยศิลา องค์พระพุทธรูปสร้างด้วยทองสำริด มีหน้าตักกว้าง 21 นิ้ว สูง 30 นิ้ว 

ทุกวันขึ้น 15 เดือน 6 ชาวอำเภอด่านซ้าย หรือ"ลูกผึ้งลูกเทียน" จะร่วมกันจัดงานสมโภชพระธาตุขึ้น โดยจะนำต้นผึ้ง มาถวายพระธาตุถือเป็นประเพณีอันศักดิ์สิทธิ์ที่เกิดขึ้นประจำทุกปี

อ้างอิง
-------

* เก็บถาวร 2004-06-19 ที่ เวย์แบ็กแมชชีน
* เก็บถาวร 2004-03-20 ที่ เวย์แบ็กแมชชีน
* การเดินทาง เก็บถาวร 2016-03-05 ที่ เวย์แบ็กแมชชีน

แหล่งข้อมูลอื่น
---------------

* แผนที่และภาพถ่ายทางอากาศของ วัดพระธาตุศรีสองรัก
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 17°16′12″N 101°08′33″E﻿ / ﻿17.269952°N 101.142454°E﻿ / 17.269952; 101.142454
**วัดลำลูกบัว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำลูกบัว อำเภอดอนตูม จังหวัดนครปฐม

เดิมหมู่บ้านลำลูกบัวไม่มีวัดให้พุทธศาสนิกชนได้บำเพ็ญกุศล หากจะประกอบศาสนกิจต้องเดินทางไปยังวัดสามง่ามหรือวัดตะโกสูงซึ่งอยู่ห่างถึง 4–5 กิโลเมตร ด้วยเหตุนี้ นายหว่างและนางเผื่อน บุตรศรี และกำนันฉาย อำไพจิตร (ขุนกรีกลเกษตร) ได้ร่วมใจกันถวายที่ดินเพื่อสร้างวัด ในระยะแรกเริ่มสร้างที่พักสงฆ์ขึ้นมาก่อน เป็นศาลาหลังคามุงแฝกกว้างขวางพอสมควร ด้านหน้าเป็นที่บำเพ็ญกุศล ด้านหลังกั้นให้พระสงฆ์พักอยู่อาศัย ได้นิมนต์หลวงตาโตมาจำพรรษาและปกครองวัดเมื่อ พ.ศ. 2470 วัดได้รับพัฒนาเรื่อยมา จนได้รับอนุญาตตั้งเป็นวัดเมื่อวันที่ 28 มีนาคม พ.ศ. 2472 ได้รับพระราชทานวิสุงคามสีมาครั้งแรกเมื่อวันที่ 21 ตุลาคม พ.ศ. 2480

เสนาสนะและสิ่งก่อสร้างภายในวัดได้แก่ อุโบสถหลังใหม่มีช่อฟ้า ใบระกา เริ่มสร้างเมื่อเดือนพฤศจิกายน พ.ศ. 2532 แล้วเสร็จเมื่อ พ.ศ. 2538 ได้รับพระราชทานวิสุงคามสีมาเมื่อวันที่ 25 เมษายน พ.ศ. 2535 ศาลาการเปรียญทรงไทยสร้างแล้วเสร็จเมื่อ พ.ศ. 2538 เมรุสร้างเมื่อ พ.ศ. 2519 และศาลปู่ขาว มณฑปสามพี่น้อง พระครูพัฒนาภินันท์ อดีตเจ้าอาวาสวัดลำลูกบัว นำพระพุทธรูปจำลองวัดไร่ขิง หลวงพ่อโสธรและหลวงพ่อวัดบ้านแหลม เป็นที่ประดิษฐาน ส่วนปูชนียวัตถุที่สำคัญ ได้แก่ พระประธานประจำอุโบสถ เป็นพระพุทธรูปปางมารวิชัยหล่อด้วยโลหะ หน้าตักกว้าง 1 เมตร และพระประธานประจำอุโบสถหลังใหม่ เป็นพระพุทธชินราชจำลอง หน้าตักกว้าง 89 นิ้ว พร้อมด้วยพระอัครสาวก

รายนามเจ้าอาวาส
---------------

* หลวงตาโต
* พระอาจารย์เล็ก ตรีมาลา
* พระอาจารย์เคี้ยง แซ่ตั้ง
* หลวงตายัน
* พระผัน
* พระอยู่ สามบุญลือ
* พระอาจารย์แม้น ทองดอนเหมือน
* พระอาจารย์แหวน
* พระเคล้า พ.ศ. 2491
* พระครูพัฒนาภินันท์ (สวิง ฐานงฺกโร) พ.ศ. 2492–2548
* พระครูสันติธรรมานันท์ พ.ศ. 2550

อ้างอิง
-------

1. ↑  "บันทึกประเทศไทย ฉบับที่ 114 จังหวัดนครปฐม". p. 120–121.
2. ↑  "ศาลปู่ขาว มณฑปสามพี่น้อง วัดลำลูกบัว". ศูนย์ข้อมูลกลางทางวัฒนธรรม.
**วัดพระธาตุดอยเล็ง** เป็นวัดที่ตั้งอยู่ในตำบลช่อแฮ อำเภอเมืองแพร่ จังหวัดแพร่ บนภูเขาสูงทางทิศตะวันออกเฉียงใต้ของพระธาตุช่อแฮ ปัจจุบันมี พระเมธีวชิรธรรม เป็นเจ้าอาวาส

วัดพระธาตุดอยเล็งไม่ปรากฏหลักฐานแน่ชัดว่าสร้างในปีใด องค์พระธาตุมีตำนานเล่าว่า ได้สร้างพร้อมกับพระธาตุช่อแฮและพระธาตุจอมแจ้ง โดยเล่าว่าสมเด็จพระสัมมาสัมพุทธเจ้าได้เสด็จไปโปรดเวไนยวัตว์มาดอยลูกหนึ่งอยู่ทางทิศใต้ของดอยธชัคคะบรรพต เสด็จมาถึงจวนแจ้ง (ใกล้สว่าง) จึงเรียกพระธาตุจอมแจ้ง หลังจากนั้นเสด็จมาทางทิศเหนือถึงธชัคคะบรรพตและได้ประทับอยู่ที่นั้นและทรงมอบ พระเกศาธาตุให้ขุนลัวะอ้ายก้อมได้เก็บไว้ จากนั้นจึงเสด็จไปทางทิศตะวันออกเฉียงใต้ ทรงประทับอยู่ ณ ดอยหนึ่งในเมืองโกศัยจึงเอาบาตรวางไว้ใกล้ ๆ ดอยนั้นเรียกว่า *ดอยภูวาง* แล้วเสด็จมาประทับบนดอยอีกลูกหนึ่งและได้ประทับแลดูภูมิประเทศของเมืองโกศัย ทรงตรัสว่าเป็นนเมืองที่น่ารื่นรมย์ เหมาะแก่การสร้างบ้านสร้างเมือง การประทับแลดูเมืองนั้น ภาษาพื้นเมืองเหนือแปลว่า "เล็ง" ดังนั้นดอยลูกนี้จึงเรียกว่า "ดอยเล็ง" ซึ่งเป็นที่มาของชื่อพระธาตุ

แต่เดิมพื้นที่บนดอยเล็งมีเพียงพระธาตุองค์เดียว ภายหลังชาวบ้านได้ร่วมกันสร้างวัดขึ้น โดยพระเมธีวชิรธรรม เป็นประธานบูรณะตั้งแต่ พ.ศ. 2539 จนถึงปัจจุบัน

พระธาตุดอยเล็งเป็นพระธาตุขนาดเล็กกว้างราว 5 เมตร สูง 11 เมตร มีการบูรณะมาอย่างต่อเนื่อง อุโบสถภายในมีภาพจิตรกรรมฝาผนังและภาพวาดรัชกาลที่ 9 และรัชกาลที่ 10 ในครั้งที่ยังออกผนวช พระธาตุสร้างขึ้นระหว่างปี พ.ศ. 1883–1884

วัดมีประเพณีขึ้นดอยเล็งเพื่อระลึกถึงองค์สมเด็จพระสัมมาสัมพุทธเจ้าที่ครั้งหนึ่งเคยมาประทับ ณ ดอยแห่งนี้

อ้างอิง
-------

1. ↑  "ตำนาน'พระธาตุดอยเล็ง' พระธาตุสูงสุด-เมืองแพร่ : สดจากหน้าพระ". ข่าวสด.
2. ↑  "ท่องเที่ยว ไหว้พระธาตุ ทำบุญเมืองแพร่ วัดพระธาตุดอยเล็ง". เชียงใหม่นิวส์.
3. ↑  "พระธาตุดอยเล็ง". การท่องเที่ยวแห่งประเทศไทย (ททท.).
4. ↑  ""วัดพระธาตุดอยเล็ง" พระธาตุที่สูงสุดของ จ.แพร่". สนุก.คอม.
5. ↑  "วัดพระธาตุดอยเล็ง จังหวัดแพร่" (PDF). มหาวิทยาลัยศิลปากร.
**วัดลี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเมืองพะเยา จังหวัดพะเยา คำว่า "ลี" เป็นคำโบราณของไทยทางภาคเหนือ หมายถึงกาดหรือตลาด วัดลีจึงหมายถึง วัดที่อยู่ในย่านชุมชนตลาด

วัดลีสร้างเมื่อ พ.ศ. 2038 เจ้าสี่หมื่นพะเยา ผู้ครองเมืองพะเยา ได้รับพระราชโองการให้สร้างวัดลีเพื่อเป็นการถวายส่วนบุญส่วนกุศลแด่พญายอดเชียงราย กษัตริย์แห่งเมืองเชียงใหม่ เจ้าสี่หมื่นพะเยาได้ทำพิธีฝังหินกำหนดเขตวัดและผูกพัทธสีมาเป็นอุโบสถไว้กับวัดลี พระมหาเถรปัญญาวังสะ ได้รับการแต่งตั้งเป็นเจ้าอาวาสรูปแรก ต่อมาพม่าได้ยึดครองล้านนา ทำให้วัดอยู่ในสภาพวัดร้าง จากนั้นได้รับการบูรณปฏิสังขรณ์ครั้งใหญ่ และยกฐานะขึ้นมาเป็นวัดอีกครั้ง ในช่วง พ.ศ. 2463–2478 โดยมีพระครูบาศรีวิชัย จึงได้ไปนิมนต์ครูบาแก้วมูลญาณวุฑฺฒิมาเป็นเจ้าอาวาสวัดลี

อาคารและเสนาสนะที่สำคัญ ได้แก่ ประตูโขงสร้างด้วยอิฐถือปูนมีลายปูนปั้นด้านบนเป็นช่อชั้นลดระดับลงมาได้สัดส่วน เจดีย์ทรงแปดเหลี่ยมสีขาวยกเก็จย่อมุม ศิลปะล้านนา ด้านกว้างและด้านยาว ประมาณ 20 เมตร ในแต่ละด้านมีพระพุทธรูปหินทรายรายรอบองค์เจดีย์ วิหารยาว 40 เมตร กว้าง 15 เมตร สถาปัตยกรรมล้านนา มีพระพุทธรูปหินทรายประทับอยู่หลายองค์ และมีอนุสาวรีย์เจ้าสี่หมื่นพะเยา และมี *พิพิธภัณฑ์เวียงพยาว* ที่เก็บสะสมของโบราณไว้อีกด้วย ก่อตั้งโดยพระครูอนุรักษ์บุรานันท์

อ้างอิง
-------

1. ↑  "วัดลี". มิวเซียมไทยแลนด์.
2. ↑  "วัดลี". ฐานข้อมูลท้องถิ่นจังหวัดพะเยา.
3. ↑  "วัดลี และพิพิธภัณฑ์เวียงพยาว". การท่องเที่ยวแห่งประเทศไทย (ททท.).
**วัดลำบัวลอย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเรือ อำเภอปากพลี จังหวัดนครนายก มีเนื้อที่ตั้งวัด 18 ไร่ 25 ตารางวา ปัจจุบันมีพระอธิการสวย ฐิตญาโณ เป็นเจ้าอาวาส

วัดลำบัวลอยตั้งเมื่อ พ.ศ. 2480 ได้รับพระราชทานวิสุงคามสีมา เมื่อวันที่ 24 ตุลาคม พ.ศ. 2521 มีสมัยหนึ่งที่วัดอยู่ในสภาพเสื่อมโทรม จนหลวงพ่อสนิท ยสินฺทโร ได้ออกธุดงค์มาจำพรรษาที่วัดนี้จนได้เป็นเจ้าอาวาส ท่านได้สร้างวัตถุมงคลให้ญาติโยมนำไปบูชาเช่นนกสาริกา จระเข้และพญาเรือนเต่า วัตถุมงคลที่หลวงพ่อสนิทสร้างขึ้นมา ชาวบ้านเล่าขานกันว่ามหัศจรรย์มากโดยเฉพาะพญาเรือนเต่าท่านแกะสลักด้วยหินเป็นกริ่งห้อยคอและบูชาในบ้าน

อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2516 ศาลาการเปรียญ สร้างเมื่อ พ.ศ. 2516 หอสวดมนต์ สร้างเมื่อ พ.ศ. 2537 ศาลาอเนกประสงค์ สร้างเมื่อ พ.ศ. 2539 หอระฆัง ศาลากลางน้ำ และหอไตร ปูชนียวัตถุที่สำคัญ ได้แก่ พระพุทธรูปปางต่าง ๆ จำนวน 101 องค์ วัดมีเจดีย์กลางน้ำบรรจุพระบรมสารีริกธาตุ เป็นเจดีย์แปดเหลี่ยมชั้นเดียวหลังคายอดแหลม มีสะพานเดินเข้าเจดีย์ยาว 52 เมตร มีราวสะพาน เสาไฟติดหงส์ทุกต้น

อ้างอิง
-------

1. ↑  พี่หนุ่ม-สุทน. "วัดลำบัวลอย ต.ท่าเรือ อ.ปากพลี จ.นครนายก". ไทยแลนด์พลัส.
2. ↑  "วัดลำบัวลอย". ศูนย์ข้อมูลกลางทางวัฒนธรรม.
3. ↑  "เจดีย์กลางน้ำ วัดลำบัวลอย อ.ปากพลี จ.นครนายก". ศูนย์ข้อมูลกลางทางวัฒนธรรม.
**วัดวรามาตยภัณฑสาราราม** หรือ **วัดขุนจันทร์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในซอยเทอดไท 28 แขวงตลาดพลู เขตธนบุรี กรุงเทพมหานคร วัดมีความโดดเด่นในเรื่องของการสะเดาะเคราะห์ปีชงและบูชาพระราหู

ประวัติ
-------

วัดขุนจันทร์สร้างขึ้นประมาณปี พ.ศ. 2380 โดยพระยามหาอำมาตยาธิบดี (ป้อม อมาตยกุล) โดยตั้งชื่อวัดว่า "วัดขุนจันทร์" เพราะผู้สร้างวัดได้รับชัยชนะจากศึกที่เวียงจันทน์ โดยสร้างหลังเสร็จศึกประมาณ 10 ปี ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว ท้าวภัณฑสารานุรักษ์ (วรรณ) ธิดาคนเล็กของพระยาอำมาตย์ (ป้อม) บูรณปฏิสังขรณ์วัด แล้วขอพระราชทานชื่อวัดใหม่ พระบามสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าพระราชทานชื่อวัดว่า "วัดวรามาตยภัณฑสาราราม" เมื่อปี พ.ศ. 2426

สภาพวัดในอดีต ไม่ทราบแน่ชัดเรื่องเนื้อที่วัด ทราบแต่เพียงว่า หน้าวัดหันลงสู่คลองบางหลวง หลังวัดเป็นสวนผลไม้ (ถนนเทอดไทในปัจจุบัน) และหลังวัดอีกส่วนหนึ่งเป็นป่าช้าฝังศพ วัดได้เป็นที่อยู่ของข้าทาสบริวารซึ่งเป็นเชลยศึกได้พักอาศัย วัดนี้ได้รับพระราชทานวิสุงคามสีมาประมาณ พ.ศ. 2440

ศิลปกรรม
--------

ศิลปกรรมภายในวัดผสมผสานระหว่างไทยพุทธกับพม่า สิ่งสำคัญในวัดได้แก่ วิหารหลวงพ่อโต วิหารหลวงพ่อหยกขาว สร้างเสร็จปี พ.ศ. 2545 วิหารเจ้าแม่กวนอิมเพชรงาม พระพุทธรูปปางไสยาสน์ และพระพุทธชินราช

อ้างอิง
-------

1. ↑  "วัดขุนจันทร์ (วัดวรามาตยภันฑสาราราม)".
2. ↑  "ศุกร์ (สุข) ละวัด : วัดขุนจันทร์ (วัดวรามาตยภันฑสาราราม)". *เนชั่นทีวี*. 8 กุมภาพันธ์ 2562. `{{cite web}}`: ตรวจสอบค่าวันที่ใน: `|date=` (help)

คอมมอนส์ มีภาพและสื่อเกี่ยวกับ:  
**วัดวรามาตยภัณฑสาราราม**
**วัดวังกระแจะ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังกระแจะ อำเภอไทรโยค จังหวัดกาญจนบุรี ที่ดินตั้งวัดมีเนื้อที่ 14 ไร่ 48 ตารางวา ทางทิศตะวันออกจดแม่น้ำแควน้อย

วัดวังกระแจะ แต่เดิมเป็นที่พักสงฆ์ชั่งคราวของพระธุดงค์ทั่วไป จนราว พ.ศ. 2481 ชาวบ้านได้มีมติให้ตั้งเป็นวัดของหมู่บ้านเพื่อสะดวกในการจัดพิธีกรรมทางศาสนา โดยเริ่มจากการสร้างกุฏิไม้หลังเล็ก หลังคามุงจาก ให้พระธุดงค์อยู่จำพรรษา จนเมื่อ พ.ศ. 2505 ชาวบ้านด้นิมนต์พระธุดงค์ฉายาว่า หลวงพ่อชุบ ปัญญวุโธ มาช่วยสร้างวัด เริ่มปรับพื้นที่สร่างกุฏิสงฆ์ สร้างเสนาสนะต่าง ๆ จนถึง พ.ศ. 2511 ได้รับอนุญาตจากกรมการศาสนาให้สร้างวัดได้และได้รับอนุญาตตั้งเป็นวัด จากนั้นคณะปกครองสงฆ์จังหวัดกาญจนบุรีได้มีหนังสือแต่งตั้งให้หลวงพ่อชุบเป็นเจ้าอาวาสวัดวังกระแจะ รูปแรก เมื่อ พ.ศ. 2513 วัดได้รับพระราชทานวิสุงคามสีมาเมื่อ พ.ศ. 2514 มีพิธีผูกพัทธสีมาฝังลูกนิมิตเมื่อ พ.ศ. 2533

อาคารเสนาสนะ ได้แก่ อุโบสถสร้างเมื่อ พ.ศ. 2516 ศาลาการเปรียญ มณฑปจัตุรมุข หอระฆัง หอสวดมนต์ หอฉัน ศาลาฌาปนสถาน และกุฏิเจ้าอาวาส

หลวงพ่อชุบ ท่านเป็นเกจิอาจารย์ เป็นที่รู้กันดีในหมู่ลูกศิษย์โดยเฉพาะชาวอำเภอไทรโยค ว่าหลวงพ่อมีของดี ทั้งสักยันต์และพระวัตถุมงคลเป็นที่รู้กันว่าคงกระพัน ทั้งยังทำตะกรุดและเครื่องรางของขลัง

อ้างอิง
-------

1. ↑  "วัดวังกระแจะ". ศูนย์ข้อมูลกลางทางวัฒนธรรม.
2. ↑  "หลวงพ่อชุบวัดวังกระแจะ๕๐ปีแห่งการสร้างวัดสร้างคนและวัตถุมงคล". คมชัดลึก.
3. ↑  "พระเกจิ'หลวงพ่อชุบ' วัดวังกระแจะ อ.ไทรโยค". ข่าวสด.
**วัดลำพยาสุทธาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำพยา อำเภอเมืองนครปฐม จังหวัดนครปฐม

วัดลำพยาสุทธารามตั้งวัดเมื่อวันที่ 16 มกราคม พ.ศ. 2555 โดยมีนายสมจิตต์ นางลิ้นจี่ อินหนู ได้บริจาคที่ดินเพื่อสร้างวัดเมื่อเดือนสิงหาคม พ.ศ. 2548 และได้นิมนต์พระมาจำพรรษาเมื่อวันที่ 7 กรกฎาคม พ.ศ. 2551 มีพระสมุห์ วินัย อตฺตสาโร เป็นหัวหน้าสำนักสงฆ์ ต่อมาปี พ.ศ. 2553 เริ่มมีการถมและปรับที่ดิน โดยมีคุณแม่ใบบุญ แซ่ตั้งพร้อมครอบครัว ได้ซื้อที่ดินเพิ่มเติม ปัจจุบันวัดมีเนื้อที่ 19 ไร่ 1 งาน 42 ตารางวา มีพระสมุห์ วินัย อตฺตสาโร เป็นเจ้าอาวาสรูปแรก 

พี้นที่ที่ตั้งวัดเคยเป็นวัดแต่เก่าก่อน ประกอบกับมีบ่อน้ำเก่า ซึ่งเล่ากันว่าพระบาทสมเด็จพระจอมเกล้าเจ้าอยู่หัว เมื่อครั้งทรงบูรณปฏิสังขรณ์องค์พระปฐมเจดีย์ ทรงมีพระดำริให้ขุดดินจากบ่อน้ำนี้ ปั้นเป็นอิฐแล้วส่งไปเพื่อบูรณปฏิสังขรณ์องค์พระปฐมเจดีย์ ภายในวัดมีอุโบสถประดิษฐาน *สมเด็จองค์ปฐมที่ 1* หรือ *หลวงพ่อใหญ่* หน้าตักกว้าง 10.7 เมตร นอกจากนั้นวัดยังมีเถียงนาหลวงปู่สรวง เทวดาเล่นดิน ตั้งอยู่ริมบ่อน้ำ และบ่อน้ำเก่าเก่าแก่

รายนามเจ้าอาวาส
---------------

* พระสมุห์ วินัย อตฺตสาโร
* พระมหากฤชกร สมาจาโร

อ้างอิง
-------

1. ↑  "วัดลำพยาสุทธาราม". พระสังฆาธิการ.
2. ↑  "บันทึกประเทศไทย ฉบับที่ 114 จังหวัดนครปฐม". p. 50–51.
*สำหรับความหมายอื่นดูที่ สถาปัตยกรรม และ สถาปัตยกรรมคอมพิวเตอร์*
**สถาปัตยกรรมศาสตร์** เป็นการศึกษาสถาปัตยกรรมที่ผสมผสานเทคนิควิทยาการทั้งทางวิทยาศาสตร์ ศิลปะ และวัฒนธรรม เข้าด้วยกัน เพื่อตอบสนองความต้องการในการดำรงชีวิตของมนุษย์ ในด้านสภาพแวดล้อมทางกายภาพที่อาศัย วัฒนธรรม ความเป็นอยู่ของคนในพื้นที่นั้น สนองตอบใน*เชิงจิตวิทยา* ซึ่งผู้ออกแบบต้องเข้าใจความต้องการในการใช้พื้นที่นั้น ๆ อย่างลึกซึ้งอันมีผลกับการออกแบบที่ดี และไม่ดี หรืออาจกล่าวได้ว่าเป็นศิลปวิทยาการ ในการออกแบบอาคารและสิ่งเกี่ยวเนื่อง เพื่อพัฒนาสภาพแวดล้อมทางกายภาพให้เหมาะสมในการดำรงชีวิตของมนุษย์ โดยครอบคลุมตั้งแต่ระดับมหัพภาค ถึงจุลภาค เช่น การวางผังชุมชน การออกแบบชุมชน ภูมิสถาปัตยกรรม สถาปัตยกรรมศาสตร์เป็นสาขาวิชาที่จะต้องเรียนรู้เกี่ยวกับสิ่งที่เกี่ยวข้องกับมนุษย์ในหลายด้าน ไม่ว่าจะเป็นเรื่องรูปแบบศิลปะ เรื่องของชุมชน เรื่องของพฤติกรรมมนุษย์ และเรื่องอื่นที่เกี่ยวข้องอีกมากมาย ถือเป็นศาสตร์ที่มีศาสตร์อื่นมาเกี่ยวข้องเป็นจำนวนมาก จนยากที่จะสรุปลงไปได้ว่ามี ศาสตร์สาขาใดมาเกี่ยวข้องบ้าง

สาขาวิชาของสถาปัตยกรรมศาสตร์
----------------------------

โดยสากลแล้ว แบ่งออกได้เป็น 4 สาขาคือ

* สถาปัตยกรรมหลัก (architecture)
* ภูมิสถาปัตยกรรม (landscape architecture)
* สถาปัตยกรรมภายในและมัณฑนศิลป์ (interior architecture)
* สถาปัตยกรรมผังเมือง (urban architecture)

วิชาชีพสถาปัตยกรรมในประเทศไทย
-----------------------------

สถาปนิกเป็น วิชาชีพที่มีการควบคุมภายใต้พระราชบัญญัติสถาปนิก พ.ศ. 2543 โดยมีสมาคมสถาปนิกสยาม ในพระบรมราชูปถัมภ์ (Association of Siamese Architects) สถาปนาขึ้นเมื่อปี พ.ศ. 2477 เป็นศูนย์กลางในการส่งเสริมวิชาชีพด้านสถาปัตยกรรมและติดต่อประสานงานระหว่างสถาปนิกด้วยกัน ส่วนสภาสถาปนิก (Council of Architects) มีหน้าที่ออกใบอนุญาตประกอบวิชาชีพสถาปัตยกรรมควบคุม (ก.ส.) รับรองคุณวุฒิ รวมทั้งควบคุมจรรยาบรรณวิชาชีพของสถาปนิก

มหาวิทยาลัยที่เปิดสอนวิชาสถาปัตยกรรมศาสตร์
------------------------------------------

* รายชื่อคณะสถาปัตยกรรมศาสตร์ในประเทศไทย มหาวิทยาลัยทั้งหมดที่เปิดสอน
* รายชื่อคณะสถาปัตยกรรมศาสตร์ในสหรัฐอเมริกา มหาวิทยาลัยชั้นนำส่วนหนึ่งที่เปิดสอน

สถาปัตยกรรมศาสตร์ กับ ฮวงจุ้ย
-----------------------------

สถาปัตยกรรมศาสตร์ในบางส่วนจะมีการใกล้เคียง กับการศึกษาฮวงจุ้ยศาสตร์ของชาวจีนในการวางตำแหน่งอาคารโดยที่เน้นศึกษา ลม(ฮวง) และน้ำ(จุ้ย) ในการออกงานในทางสถาปัตยกรรม มีการศึกษาทิศทางของลม ทิศทางของแสงแดด แนวทางของน้ำ และสถาพแวดล้อมอื่นๆ เพื่อให้การดำรงอาศัยของมนุษย์อยู่ใน สภาวะอยู่สบาย ตัวอย่างการออกแบบทางสถาปัตยกรรม ได้แก่ การวางตัวของอาคารเพื่อให้มีการหมุนเวียนของลม เพื่อป้องกันการสะสมของอากาศเก่า จะทำให้ผู้อยู่อาศัยป่วยเป็นโรค หรือการวางตัวของอาคารในทิศทางที่ไม่ปะทะ กับลมหรือแสงแดด โดยตรง เพื่อให้ระบบสภาวะอากาศภายใน ไม่หนาวหรือร้อนเกินไปทำให้ผู้อยู่อาศัยเกิดความไม่สบายเช่นกัน

ดูเพิ่ม
-------

* สำนักชิคาโก

แหล่งข้อมูลอื่น
---------------

* สมาคมสถาปนิกสยามในพระบรมราชูปถัมภ์
* สภาสถาปนิก เก็บถาวร 2008-08-17 ที่ เวย์แบ็กแมชชีน
**ปริศนารักสลักแค้นข้ามภพ** (ญี่ปุ่น: 裏切りは僕の名前を知っている; โรมาจิ: *Uragiri wa Boku no Namae wo Shitteiru*) หรือที่รู้จักในชื่อ UraBoku เป็นเป็นมังงะ และ ภาพยนตร์การ์ตูนโทรทัศน์ของญี่ปุ่น ประเภท โชโจะ โดย โอดะกิริ โฮตารุ ออกอากาศทาง Chiba TV. ในปี พ.ศ. 2553 และตีพิมพ์เป็นนวนิยายในประเทศไทย ปัจจุบันออกมาทั้งหมด 6 เล่ม

เนื้อเรื่อง
-----------

*ซากุราอิ ยูกิ* เป็นนักเรียนม.ปลายที่อาศัยอยู่ในสถานรับเลี้ยงเด็กกำพร้าแห่งหนึ่งในอาซาฮิ มีพลังลึกลับที่สามารถอ่านความทรงจำของคนอื่นได้ ยูกิเติบโตมาพร้อมกับรุ่นพี่ในสถานรับเลี้ยงฯคนหนึ่ง ที่ชื่อว่า *คานะตะ วากามิยะ* ยูกิรักคานาตะมากเหมือนพี่ชายแท้ๆของตนเอง วันหนึ่งหลังจากกลับโรงเรียน ผอ.สถานเด็กกำพร้าเรียกตัวเขาไปพบ เขาได้พบชายที่ชื่อว่า *กิโอ ทาคาชิโระ* ซึ่งอ้างตัวว่าเป็นพี่ชายของเขา และต้องการรับเขาไปอยู่ด้วยที่โตเกียว ยูกิที่มักคิดว่าตนเองอยู่อย่างโดดเดี่ยว สับสนมาก และขอเวลาทาคาชิโระในการคิดทบทวน ที่โรงเรียนยูกิมักเป็นที่นิยมในหมู่สาวๆ ดังนั้นจึงเป็นที่อิจฉาของเพื่อนยูกิที่ชื่อว่า *อุซึกิ* ในวันที่จิตใจเขาตกต่ำ จากการเป็นที่อิจฉาของเพื่อนคนหนึ่งในห้อง ยูกิได้พบกับชายคนหนึ่ง ชื่อว่า *เซส* ทั้งๆที่เจอกันเป็นครั้งแรก แต่ยูกิกลับมีความคุ้นเคยกับชายคนนี้มาก เสมือนกับว่าเคยรู้จักกันมาก่อน

วันหนึ่ง ยูกิถูกโจมตีจากสัตว์ลึกลับ แต่เซสก็มาช่วยไว้ ทาคาชิโระ ได้ปรากฏตัว พร้อมกับ *ซูคุโมะ* และ *โทโกะ* คนที่เคยช่วยยูกิจากพวกอันธพาลมาครั้งหนึ่ง ทาคาชิโระกล่าวว่า พวกเขาเองก็มีพลังพิเศษเหมือนกับยูกิ และนั่นเป็นสิ่งชี้ชัดว่าเป็นคนในตระกูลเดียวกัน และชักชวนยูกิมาเป็นส่วนหนึ่ง ยูกิขอเวลาตัดสินใจเช่นเดิม เซสไปส่งยูกิที่สถานเด็กกำพร้า พร้อมบอกว่านั่นคือดิวรัส และยังกำชับยูกิ ว่าคืนพรุ่งนี้ห้ามออกไปไหน ถึงกระนั้น เย็นวันต่อมาแม่บ้านพบว่ามีเด็กในสถานเด็กกำพร้าหายไป และวานยูกิช่วยออกตามหา ยูกิซึ่งได้รับข้อความจากอุซึกิ ว่าเด็กๆอยู่ที่ดาดฟ้าของโรงเรียน ยูกิจึงรีบไปที่นั่น ณ ดาดฟ้าโรงเรียน ยูกิพบว่าอุซึกิโดนดิวรัสเข้าสิง และพยายามจะฆ่ายูกิ ซูคุโมะมาช่วยยูกิไว้ แต่ก็ได้รับบาดเจ็บมาก ตอนนั้นเองเซสมาช่วยยูกิ และจัดการกับดิวรัสอย่างง่ายดาย ตอนนั้นยูกิพบว่าตนเองมีพลังในการรักษาผู้คน และด้วยไม่อยากให้เด็กๆได้รับอันตรายอีก ยูกิจึงตัดสินใจ ไปโตเกียวในที่สุด
**เจิร์จ แกโด** (ฮังการี: *György Gedó*) นักมวยสากลสมัครเล่นชาวฮังการี เกิดเมื่อ 23 เมษายน พ.ศ. 2492 ที่บูดาเปสต์ ประเทศฮังการี ติดทีมชาติฮังการีเข้าแข่งขันกีฬาโอลิมปิกในรุ่นไลต์ฟลายเวตถึง 4 ครั้ง คือ พ.ศ. 2511 ที่เม็กซิโก พ.ศ. 2515 ที่เยอรมนีตะวันตก พ.ศ. 2519 ที่แคนาดา และ พ.ศ. 2523 ที่มอสโก

ในพ.ศ. 2511 แกโดตกรอบแรก แพ้โจเซฟ ดอโนวัน จากออสเตรเลียตกรอบแรก เมื่อ 13 ตุลาคม ส่วนใน พ.ศ. 2515 แกโดประสบความสำเร็จมากที่สุด รอบแรก ชนะอาร์เอสซี สุรพงษ์ ศรีภิรมย์ จากไทย เมื่อ 28 สิงหาคม รอบสอง ชนะเดนนิส ทอลบอต จากออสเตรเลีย เมื่อ 4 กันยายน รอบ 8 คนสุดท้าย ชนะวลาดีมีร์ อีวานอฟ จากสหภาพโซเวียต เมื่อ 7 กันยายน รอบรองชนะเลิศ ชนะแรล์ฟ เอฟวันส์ จากสหราชอาณาจักร เมื่อ 8 กันยายน และในรอบชิงชนะเลิศ ชนะคิม อู-กิล จากเกาหลีเหนือ เมื่อ 10 กันยายน ได้เหรียญทอง

ใน พ.ศ. 2519 แกโดขึ้นชกในรอบแรก ชนะอาร์เอสซี ซาเยด บาชีรี จากอิหร่าน ยก 2 เมื่อ 19 กรกฎาคม รอบสอง ชนะคะแนน เซอร์ดัมเบียน บัตซึก จากมองโกเลีย เมื่อ 23 กรกฎาคม รอบ 8 คนสุดท้าย แพ้พเยาว์ พูลธรัตน์ จากไทย เมื่อ 27 กรกฎาคม ตกรอบ ส่วนใน พ.ศ. 2523 แกโดได้บายในรอบแรก รอบสอง ชนะชาลส์ ลูบุลวา จากยูกันดา เมื่อ 25 กรกฎาคม รอบสาม แพ้อิโปลิโต ราโมส จากคิวบาเมื่อ 29 กรกฎาคม ไม่ได้เหรียญรางวัลอีกเช่นกัน

อ้างอิง
-------

* เก็บถาวร 2016-10-05 ที่ เวย์แบ็กแมชชีน
**วัดราชโกษา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงขุมทอง เขตลาดกระบัง กรุงเทพมหานคร ปัจจุบัน พระครูประสุตสารธรรม(พระอาจารย์ดำ) ดำรงตำแหน่งเจ้าอาวาส มีอาณาเขต 17 ไร่ มีธรณีสงฆ์ 7 ไร่เศษ ทิศเหนือติดคลองประเวศบุรีรมย์ ทิศตะวันออกติดถนนขุมทอง-ลำต้อยติ่ง

พ.ศ. 2446 พระยาเพชรพิไชย เจ้าจอมลิ้นจึ่ในรัชกาลที่ 5 และเจ้าพระยาสุรบดินทรสุรินทรฦๅไชยได้บริจาคที่ดินจำนวน 17 ไร่ 3 งาน 44 ตารางวา เพื่อสร้างวัด โดยสร้างเป็นวัดเมื่อ พ.ศ. 2450 หลังจากนั้นใช้ชื่อวัดว่า **วัดพระยาเพชรพิไชย** ตามชื่อผู้สร้างวัด แต่หลังจากนั้นพระยาเพชรพิไชยได้เลื่อนบรรดาศักดิ์เป็นพระยาราชโกษาในสมัยที่พระอาจารย์อิ่มเป็นเจ้าอาวาส จึงได้เปลี่ยนชื่อวัดเป็น "วัดราชโกษา"

จนกระทั่งคุณยายภัทร จารุจินดา (ผู้เป็นบุตรีเจ้าพระยาสุรบดินทร์และเป็นหลานพระยาเพชรพิไชย) กับคุณหญิงอุ่น มาพบวัดราชโกษาโดยบังเอิญหลังจากที่เสาะหาวัดเป็นเวลานาน เมื่อได้สนทนากับพระครูมานิต ธรรมคุณ เจ้าอาวาสรูปปัจจุบัน จึงทราบเรื่องราวว่าตระกูลเป็นผู้ทำนุบำรุงวัดมาแต่อดีต จึงได้ปวารณาตัวพร้อมที่จะร่วมทำนุบำรุงวัดตามบรรพบุรุษให้เจริญรุ่งเรืองสืบไป วัดได้รับพระราชทานวิสุงคามสีมาเมื่อวันที่ 15 มิถุนายน พ.ศ. 2466 ทำการผูกพัทธสีมาเมื่อ พ.ศ. 2499 

ภายในอุโบสถประดิษฐาน *หลวงพ่อดำ* เป็นพระพุทธรูปปางมารวิชัยประทับในซุ้มเรือนแก้วลายกระหนก คล้ายพระพุทธชินราช หล่อด้วยทองสัมฤทธิ์ ต่อมามีการจัดสร้างเหรียญหลวงพ่อดำเมื่อราว พ.ศ. 2460 หลวงพ่อดำองค์นี้ศักดิ์สิทธิ์ยิ่งนักจนมีการสร้างวัตถุมงคลออกมาหลายรุ่น

รายนามเจ้าอาวาส
---------------

* พระอาจารย์เผือก
* พระอาจารย์อิ่ม
* พระอาจารย์ชื่น
* พระอาจารย์พิศ
* พระอาจารย์หนู เชื้ออ่าว
* พระอาจารย์ต่วน ติสฺนสโร
* พระอธิการสวัสดิ์ ติณณปงโก
* พระครูมานิต ธรรมคุณ (มานพ เชื้ออ่าว)
* พระครูประสุตสารธรรม (พระอาจารย์ดำ)

อ้างอิง
-------

1. ↑  "วัดราชโกษา". ระบบภูมิสารสนเทศ แหล่งมรดกทางศิลปวัฒนธรรม.
2. ↑  "พระยาเพชรพิไชย (ทองจีน จารุจินดา)".
**เจิ่น ดึ๊ก เลือง** (เวียดนาม: *Trần Đức Lương*; เกิดเมื่อวันที่ 5 พฤษภาคม พ.ศ. 2480) เป็นประธานาธิบดีเวียดนามตั้งแต่ปี พ.ศ. 2540 ถึง 2549

เลืองเกิดที่จังหวัดกว๋างหงายและย้ายมาอยู่ที่ฮานอยหลังออกจากโรงเรียนเมื่อปี พ.ศ. 2498 เลืองเรียนสาขาธรณีวิทยาที่มหาวิทยาลัยฮานอย และได้รับการว่าจ้างให้เป็นนักทำแผนที่ เลืองเข้าร่วมพรรคคอมมิวนิสต์เวียดนามในปี พ.ศ. 2502 และต่อมาได้เป็นเจ้าหน้าที่ของพรรค เขาได้เป็นรองนายกรัฐมนตรีในปี พ.ศ. 2530 และได้เป็นกรรมการบริหารพรรคคอมมิวนิสต์ในเดือนมิถุนายน พ.ศ. 2539 จากนั้นได้รับการเลือกตั้งเป็นประธานาธิบดีเมื่อวันที่ 24 กันยายน พ.ศ. 2540 และได้รับเลือกอีกครั้งในปี พ.ศ. 2545 ในวันที่ 24 มิถุนายน พ.ศ. 2549 เลืองประกาศลาออก (พร้อมกับนายกรัฐมนตรีฟาน วัน ขาย)

อ้างอิง
-------

1. ↑  Bruce M. Lockhart, William J. Duiker *Historical Dictionary of Vietnam*, 2006, p. 371. entry Trần Đức Lương

แหล่งข้อมูลอื่น
---------------

* President rejects appeal of Nam Cam

| * ด
* ค
* ก
 ประธานาธิบดีแห่งสาธารณรัฐสังคมนิยมเวียดนาม |
| --- |
| 
* โตน ดึ๊ก ทั้ง
* เหงียน หืว เถาะ1
* เจื่อง จิญ2
* หวอ จี๊ กง2
* เล ดึ๊ก อัญ
* เจิ่น ดึ๊ก เลือง
* เหงียน มิญ เจี๊ยต
* เจือง เติ๊น ซาง
* เจิ่น ดั่ย กวาง
* *ดั่ง ถิ หง็อก ถิ่ญ*1
* เหงียน ฟู้ จ่อง
* เหงียน ซวน ฟุก
* *หวอ ถิ อั๊ญ ซวน*1
* หวอ วัน เถือง

 |
| 
* 1รักษาการ
* 2ในตำแหน่งประธานคณะมนตรีแห่งรัฐ

 |

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* เยอรมนี
* สหรัฐ
* โปแลนด์

 |
| อื่น ๆ | 
* SUDOC (France)
	+ 1

 |
**วัดราชฐานหลวงหัวข่วง** (Wat Ho Kong) เป็นวัดตั้งอยู่บริเวณวงเวียนกลางเมืองเชียงตุง อำเภอเชียงตุง รัฐฉาน ประเทศพม่า ที่ตั้งของวัดอยู่ใกล้กับข่วงหลวงหรือหอคำของเจ้าฟ้า คำว่า "ราชฐานหลวง" แสดงให้เห็นถึงฐานะของวัดหลวงที่องค์เจ้าฟ้าเป็นศาสนูปถัมภกและใช้จัดงานพระราชพิธีของราชสำนัก รวมถึงในอดีตเจ้าฟ้าเมืองเชียงตุง จะต้องผ่านการบวชเรียนทางธรรมที่วัดนี้ เช่น เจ้าฟ้ารัตนะก้อนแก้วอินแถลง เจ้าฟ้าก๋องไต และเจ้าฟ้าจายหลวง (เจ้าฟ้าองค์สุดท้ายของเชียงตุง) รวมถึงเจ้านายในราชวงศ์มังรายในเชียงตุงอีกหลายท่าน

จาก *ตำนานเมืองเชียงตุง* ระบุว่าเชียงตุงมีความสัมพันธ์กับอาณาจักรล้านนา ปรากฏหลักฐานว่ามีการเผยแพร่พุทธศาสนาจากล้านนาไปเชียงตุง 3 ครั้ง โดยในครั้งแรกเมื่อ พ.ศ. 1882 พญาผายูได้ส่งพญาเจ็ดพันตูซึ่งเป็นพระราชโอรสไปปกครองเมืองเชียงตุง ในครั้งนี้ทรงนำพระมหาเถระ 4 รูปไปด้วย หนึ่งในนั้น คือ พระธรรมไตรโลก ซึ่งมีการสร้างวัดหัวข่วงถวายพระธรรมไตรโลก

ภายในวิหารมีการลงรักปิดทองแบบวิหารลายคำบนแท่นพระประธาน เสา คาน รวมถึงภาพจิตรกรรมฝาผนังเรื่องเวสสันดรชาดกและมีพระพุทธรูปศิลปะเชียงแสนจำนวนหลายสิบองค์ ภายในวัดมีโรงเรียนพระปริยัติธรรม สมเด็จพระมหารัชมังคลาจารย์ รัฐเชียงตุง มูลนิธิหลวงพ่อวัดปากน้ำ ตั้งอยู่ภายในบริเวณวัด อาคารอเนกประสงค์เป็นศูนย์กลางการศึกษาพระปริยัติธรรม ซึ่งวัดพระธรรมกายและคณะศิษย์ได้รวบรวมปัจจัยเป็นเจ้าภาพสร้างอาคารหลังนี้

อ้างอิง
-------

1. ↑  เกรียงไกร เกิดศิริ. "ภูมิทัศน์เมืองโบราณและองค์ประกอบของเมือง". หน้าจั่ว. p. 73.
2. ↑  "พระพุทธศาสนา รุ่งเรือง ที่เมืองเชียงตุง". โพสต์ทูเดย์.
3. ↑  "ประเพณี 12 เดือน เมืองเชียงตุง" (PDF). สำนักวิชาการ มหาวิทยาลัยมหาจุฬาลงกรณราชวิทยาลัย วิทยาเขตเชียงใหม่.
4. ↑  "สานสัมพันธ์คณะสงฆ์เถรวาทอาเซียน เดินทางร่วมพิธีฉลองอาคาร ณ.วัดราชฐานหลวงหัวข่วง แห่งเมียนมา".
**วัดราชคฤห์วรวิหาร** เป็นพระอารามหลวงชั้นตรี ชนิดวรวิหาร ฝ่ายมหานิกาย ตั้งอยู่ระหว่างริมคลองบางกอกใหญ่ฝั่งขวา บนถนนเทอดไท แขวงบางยี่เรือ เขตธนบุรี กรุงเทพมหานคร มีเนื้อที่ทั้งหมดประมาณ 17 ไร่ วัดราชคฤห์ยังเคยเป็นที่ตั้งทัพของพระยาพิชัยดาบหัก ที่พระเจ้าตากสินให้มาดักซุ่มยิงโจมตีทัพพม่า พระปรางค์ด้านหน้าพระวิหารใหญ่ เป็นที่บรรจุอัฎฐิของ พระยาพิชัย มีพระบรมรูปของพระเจ้าตากสินอยู่ในวัด

ประวัติ
-------

เดิมชื่อ **วัดวังน้ำวน** เพราะวัดตั้งอยู่ติดคลองน้ำ 2 สาย คือ คลองบางกอกใหญ่ คลองบางน้ำชน และ คลองท่าพระ มักเกิดน้ำหมุนเวียนเป็นวังวน เป็นวัดโบราณสร้างในสมัยกรุงศรีอยุธยาตอนปลาย มีชาวมอญอพยพโดยทางเรือจากกาญจนบุรีมาอาศัยอยู่ริมคลองบางกอกใหญ่ มีนายกองชาติรามัญ (มอญ) เป็นประธานสร้างวัดอยู่ใกล้กัน 3 วัด ตามตำบล วัดนี้ตั้งอยู่ทางเหนือน้ำไหลจึงเรียกว่า **วัดบางยี่เรือเหนือ** (วัดราชคฤห์) วัดบางยี่เรือกลาง (วัดจันทารามวรวิหาร) วัดบางยี่เรือใต้ (วัดอินทาราม) แต่ชาวบ้านเรียกกันติดปากว่า **วัดมอญ** สันนิษฐานว่าคนมอญช่วยกันสร้างและพระมอญอยู่จำพรรษาประจำอยู่วัดนี้มาก จึงเรียกชื่อว่าวัดมอญ 

ในสมัยรัชกาลที่ 1 ทรงมีพระกระแสรับสั่งให้ เจ้าพระยาพระคลัง (หน) ไปบูรณะปฏิสังขรณ์วัดอีกครั้งหนึ่ง แล้วทรงสถาปนาขึ้นเป็นวัดพระอารามหลวงชื่อว่า วัดราชคฤห์ ชนิดวรวิหาร ต่อมาในสมัยรัชกาลที่ 3 สมเด็จพระเจ้าบรมวงศ์เธอ กรมพระยาเดชาดิศร ได้บูรณปฏิสังขรณ์วัดขึ้นใหม่ เช่นสร้างพระอุโบสถหลังใหม่ขึ้น ส่วนพระอุโบสถหลังเก่าใช้เป็นวิหารใหญ่ ได้บูรณสังขรณ์ภูเขามอซึ่งบรรจุพระบรมธาตุกับสร้างมณฑปขึ้นบนยอดเขามอซึ่งเป็นลาน พุทธศาสนิกชนได้มากราบนมัสการพระบรมธาตุที่บรรจุไว้

ปูชนียวัตถุ
-----------

วัดราชคฤห์วรวิหาร มีพระพุทธรูปปางถวายพระเพลิง หรือพระนอนหงาย ซึ่งมีอายุเก่าแก่นับตั้งแต่รัชสมัยของสมเด็จพระเอกาทศรถ ปูชนียวัตถุภายใน คือ พระบรมสารีริกธาตุที่ได้รับมาจากกรุงราชคฤห์ ประเทศอินเดีย พระพุทธบาทจำลองบนเขามอ พระพุทธรูปองค์ใหญ่ที่เก่าแก่ สมัยกรุงศรีอยุธยา เจ้าแม่กวนอิม เป็นต้น

รายนามเจ้าอาวาส
---------------

* พระอริยธัช (ฝ่ายรามัญ)
* พระครูสาธุธรรมคุณาธาร (แฉ่ง)
* พระครูสุนทรศีลขันธ์ (เมือง)
* พระวิเชียรมุนี (พันธ์ จิรวฑฺโฒ) เจ้าอาวาสวัดอินทาราม เป็นประธานรักษาการพระอารามหลวง
* พระพิพัฒน์ธรรมคณี (ชำนาญ โชติธมฺโม)
* พระเทพวิสุทธิโสภณ (เฉลา เตชวนฺโต)

อ้างอิง
-------

1. ↑  "ไหว้พระนอนวัดราชคฤห์ ที่บางยี่เรือเหนือ". *เดลินิวส์*. 3 มีนาคม 2563. `{{cite web}}`: ตรวจสอบค่าวันที่ใน: `|date=` (help)
2. ↑  วันชนะ กล่ำแก้ว (9 พฤศจิกายน 2562). ""พระนอนหงาย" พระยาพิชัยร่วมปฏิสังขรณ์". *ศิลปวัฒนธรรม*. `{{cite web}}`: ตรวจสอบค่าวันที่ใน: `|date=` (help)

คอมมอนส์ มีภาพและสื่อเกี่ยวกับ:  
**วัดราชคฤห์วรวิหาร**
**วัดรางบัว** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองภาษีเจริญและคลองรางบัว ในแขวงบางหว้า เขตภาษีเจริญ กรุงเทพมหานคร มีเนื้อที่ 11 ไร่ 1 งาน 86 ตารางวา ปัจจุบันมีพระครูพิทักษ์ปทุมกิจ (เชาวลิต) เป็นเจ้าอาวาส 

วัดรางบัวตั้งวัดเมื่อ พ.ศ. 2383 ในรัชสมัยพระบาทสมเด็จพระนั่งเกล้าเจ้าอยู่หัว โดยประชาชนได้ช่วยกันสร้างวัดนี้ วัดได้รับพระราชทานวิสุงคามสีมาครั้งหลังเมื่อวันที่ 31 มีนาคม พ.ศ. 2502 ในอดีต บริเวณวัดเป็นสวนหมาก สวนพลู สวนมะพร้าว ที่ทำการอำเภอภาษีเจริญเดิมซึ่งตั้งขึ้นเมื่อปี พ.ศ. 2442 ตัวอาคารตั้งอยู่ริมคลองตรงวัดรางบัว อาคารเสนาสนะต่าง ๆ ได้แก่ อุโบสถหลังใหม่ที่สร้างแทนอุโบสถหลังเก่าที่ชำรุดทรุดโทรม กุฏิสงฆ์จำนวน 15 หลัง ปูชนียวัตถุ ได้แก่ พระประธานในอุโบสถมีนามว่า *หลวงพ่อสามสี* เป็นพระพุทธรูปปางสมาธิ หน้าตักกว้าง 50 เซนติเมตร สร้างด้วยทองแดงและสำริด มีรูปหล่ออดีตเจ้าอาวาสสองรูป คือ หลวงพ่อปึกกับหลวงพ่อพึ่ง นอกจากนี้ในวัดยังมีพระพุทธรูปปิดตา เทพทันใจ พระพิฆเนศ

วัดรางบัวมีเกจิอาจารย์ นามว่า พระครูวิทยานุโยค (พึ่ง) ได้รับแต่งตั้งเป็นเจ้าอาวาสเมื่อ พ.ศ. 2455 หลังจากท่านได้รับพระราชทานสมณศักดิ์เป็นพระครูสัญญาบัตร ชาวบ้านและลูกศิษย์จึงขออนุญาตสร้างเหรียญรูปท่านเพื่อแจกในงานฉลองสมณศักดิ์ ซึ่งท่านก็อนุญาต นับเป็นเหรียญรุ่นแรกของท่าน เหรียญรุ่นนี้ทำเป็นเหรียญอัลปากา กล่าวกันว่า มีนายตำรวจท่านหนึ่งทราบว่าเหรียญนี้ยิงไม่ออก จึงได้ไปขอเหรียญนี้มาจากวัด และทดลองยิงดูปรากฏว่ายิงไม่ออก

อ้างอิง
-------

1. ↑  "วัดรางบัว". พระสังฆาธิการ.
2. ↑  อภิญญา นนท์นาท (27 เมษายน 2559). ""ภาษีเจริญ" บนเส้นทางการเปลี่ยนแปลง". มูลนิธิเล็ก-ประไพ วิริยะพันธุ์. คลังข้อมูลเก่าเก็บจากแหล่งเดิมเมื่อ 2021-01-15. สืบค้นเมื่อ 2021-01-14. `{{cite web}}`: ตรวจสอบค่าวันที่ใน: `|date=` (help)
3. ↑  แทน ท่าพระจันทร์ (20 มิถุนายน 2562). "เหรียญหลวงพ่อพึ่ง วัดรางบัว". ข่าวสด. `{{cite web}}`: ตรวจสอบค่าวันที่ใน: `|date=` (help)
สำนักงานเคลื่อนที่บนถนนในกรุงลอนดอน สหราชอาณาจักร
**สำนักงานเคลื่อนที่** (อังกฤษ: Mobile office) เป็นสำนักงานที่สร้างขึ้นภายในรถบรรทุก บ้านเคลื่อนที่ รถพ่วง หรือเรือบรรทุกตู้คอนเทนเนอร์ที่สร้างขึ้นโดยมีวัตถุประสงค์ต่าง ๆ ที่พบมากที่สุดคือสำนักงานที่สามารถลางจูงได้ สร้างขึ้นบนเพลาเหล็กเพื่อความสะดวกในการเคลื่อนย้าย

สำนักงานสนามเคลื่อนที่มักพบในพื้นที่ก่อสร้าง หรือในพื้นที่ภัยพิบัติที่ต้องการพื้นที่สำนักงานชั่วคราว โดยปกติแล้ว สำนักงานเคลื่อนที่ในทวีปอเมริกาเหนือจะมีบริการไฟฟ้ากระแสสลับแยกเป็นเฟสเดียว (240 โวลต์แบบกึ่งกลาง) ซึ่งเชื่อมต่อกับแหล่งพลังงานใกล้เคียงเพื่อใช้งานเครื่องปรับอากาศขนาดเล็กแบบหน้าต่าง และอื่น ๆ มีบริษัทหลายแห่งที่ขาย ให้เช่า และใช้ตู้คอนเทนเนอร์เก็บรักษา อาคารพกพา หรืออาคารแยกส่วน การก่อสร้างประเภทนี้จะทำให้ระยะเวลาการก่อสร้างสั้นลง เนื่องจากสามารถสร้างอาคารในโรงงานได้ในเวลาเพียง 6 สัปดาห์ และสามารถทำเว็บไซต์และงานสาธารณูปโภคร่วมกับการก่อสร้างอาคารได้

คำว่า "สำนักงานเคลื่อนที่" นั้นใช้สำหรับพื้นที่ทำงานของพนักงานขายหรือที่คล้ายกัน สำหรับทำงานนอกสำนักงานหรือบริษัท พวกเขามักจะติดตั้งคอมพิวเตอร์พกพา และเชื่อมต่อกับเซิร์ฟเวอร์ของบริษัทและอินทราเน็ตผ่านโทรศัพท์มือถือ, ไวไฟ หรือผ่านการเชื่อมต่อแบบตายตัวในอินเทอร์เน็ตคาเฟ่ โรงแรม และท่าอากาศยาน พวกเขาต้องการใช้ผู้จัดการข้อมูลส่วนบุคคล

เนื่องจากแต่ละคนต้องพกอุปกรณ์ของพวกเขาเอง พนักงานในสำนักงานเคลื่อนที่จึงต้องใช้อุปกรณ์ขนาดเล็ก
**เซอร์ จอห์น ฮอลล์** (อังกฤษ: Sir John Hall; เกิด 21 มีนาคม 1933) เป็นนักพัฒนาอสังหาริมทรัพย์ในนอร์ทอีสต์แลนด์ของอังกฤษ เขาเป็นประธานสโมสรกิตติมศักดิ์ตลอดชีพและยังเป็นอดีตประธานสโมสรฟุตบอลนิวคาสเซิลยูไนเต็ดอีกด้วย

ประวัติ
-------

เขาเป็นบุตรชายของคนงานเหมือง ฮอลล์เกิดและเติบโตในนอร์ทซีตัน, แอชชิงตัน, นอร์ทัมเบอร์แลนด์ และเขาเข้าเรียนที่โรงเรียนมัธยมเบดลิงตัน จนถึงปี ค.ศ. 1949 ก่อนที่จะเริ่มธุรกิจของตัวเอง เขาทำงานในอุตสาหกรรมเหมืองแร่ในฐานะนักสำรวจ

ในทศวรรษที่ 1980 บริษัทของฮอลล์คือ คาเมรอน ฮอลล์ ดีเวลอปเมนท์ ได้เป็นผู้รับเหมาก่อสร้างห้างสรรพสินค้าเมโทรเซ็นเตอร์ ใน ดันสตัน เกตส์เฮด

ในเดือนเมษายน ค.ศ. 2010 ฮอลล์ประกาศว่าเขาเป็นมะเร็งต่อมลูกหมากที่ผ่าตัดไม่ได้และกำลังจะเริ่มดำเนินการรักษาด้วยเคมีบำบัดแบบเข้มข้น ในเดือนกุมภาพันธ์ ค.ศ. 2011 มะเร็งถูกควบคุมโดยการใช้ยา และฮอลล์กำลังจดจ่ออยู่กับโครงการสุดท้ายของเขา นั่นคือสวนกุหลาบมูลค่า 2.5 ล้านปอนด์ที่คฤหาสน์วินยาร์ดพาร์ก ของเขา

สโมสรฟุตบอลนิวคาสเซิลยูไนเต็ด
-----------------------------

ฮอลล์เข้าซื้อกิจการของนิวคาสเซิลยูไนเต็ดและแต่งตั้งเควิน คีแกนตำนานกองหน้าของทีมเข้ามาเป็นผู้จัดการทีมในเดือนกุมภาพันธ์ ค.ศ. 1992 แทนที่ของออสซี่ อาร์ดิเลสในขณะนั้นสโมสรยังอยู่ในดิวิชัน 2 หรืออีเอฟแอลแชมเปียนชิป ในปัจจุบัน ซึ่งคีแกนพลิกชะตาของสโมสรโดยนำทีมรอดจากการตกชั้นสู่ดิวิชัน 3 หรืออีเอฟแอลลีกวัน ในปัจจุบัน ให้กลายเป็นคู่แข่งชิงแชมป์ลีกกับแมนเชสเตอร์ยูไนเต็ด ในพรีเมียร์ลีกเมื่อปี ค.ศ. 1996

หลังจากการเข้าซื้อกิจการของนิวคาสเซิลยูไนเต็ด ฮอลล์ได้ประกาศความตั้งใจที่จะสร้าง "สโมสรกีฬา" แนวเดียวกับสโมสรกีฬาหลายประเภทในยุโรปเช่น เอฟซี บาร์เซโลนา ด้วยเหตุนี้เขาจึงซื้อ นิวคาสเซิลฟัลคอนส์ (รักบี้), นิวคาสเซิลอีเกิลส์ (บาสเกตบอล) และ เดอร์แรมวอสป์ (ฮ็อกกี้น้ำแข็ง) ในปี ค.ศ. 1995 ซึ่งในเวลาต่อมา เดอแรมวอสป์ ได้เปลี่ยนชื่อเป็น นิวคาสเซิลคอบราส์

ฮอลล์วางแผนที่จะสร้างสนามรักบี้ ฟุตบอล และลานสเก็ตน้ำแข็งแห่งใหม่ที่ลีเซสพาร์ก แต่โครงการถูกปฏิเสธหลังจากการยื่นคำร้องคัดค้านจำนวน 38,000 รายชื่อที่จัดทำโดยชาวบ้านในท้องถิ่น เขาจึงเริ่มสร้างอัฒจันทร์ของเซนต์เจมส์พาร์ก ขึ้นใหม่แทน โดยเริ่มจาก ลีเซส เอนด์ สแตนด์ ซึ่งปัจจุบันรู้จักกันในชื่อ เซอร์ จอห์น ฮอลล์ สแตนด์

ในปี ค.ศ. 1997 ฮอลล์มอบตำแหน่งประธานสโมสรให้กับ เฟรดดี เชพเพิร์ด จากนั้นเขาก็ขายหุ้นทั้งหมด 41.6% ให้กับนักธุรกิจค้าปลีกด้านกีฬา ไมค์ แอชลีย์ จาก สปอร์ตส์ ไดเร็คท์ ในราคา 55 ล้านปอนด์ในวันที่ 23 พฤษภาคม ค.ศ. 2007 โดยประเมินมูลค่าสโมสรไว้ที่ 133.1 ล้านปอนด์

อ้างอิง
-------

1. ↑  "Sir John Hall's zeal is opening up the North-east frontier – Sport – The Independent". *The Independent*. London. 1995-11-01.
2. ↑  "Sir John cheers on risk-takers". *The Journal*. 2007-07-14. สืบค้นเมื่อ 2007-07-29.
3. ↑  Barbara Hodgson (29 October 2016). "How Gateshead's Metrocentre was made - and why it was built on a 'great big clarty field'". *Newcastle Chronicle*. สืบค้นเมื่อ 2 August 2022.
4. ↑  *The Guardian*, 7 April 2010
5. ↑  *The Daily Telegraph*, 15 February 2011
6. ↑  "Newcastle United | Club | History | Club History | Club History | The Keegan Years". *www.nufc.co.uk*. คลังข้อมูลเก่าเก็บจากแหล่งเดิมเมื่อ 4 พฤษภาคม 2016. สืบค้นเมื่อ 1 เมษายน 2016.
7. ↑  "Durham Memories: Ice rink that was built of surplus coffins". *The Northern Echo*. 2003-08-15. สืบค้นเมื่อ 2007-07-30.
8. ↑  "Newcastle get £133m buyout offer". *BBC News*. 2007-05-23. สืบค้นเมื่อ 2007-07-29.
เหยื่อของภัยพิบัติ
**ภัยพิบัติวันขอบคุณพระเจ้า** (อังกฤษ: Thanksgiving Day Disaster) เกิดขึ้นที่ซานฟรานซิสโกเมื่อวันที่ 29 พฤศจิกายน ค.ศ. 1900 ในระหว่างการแข่งขันฟุตบอลวิทยาลัยประจำปีระหว่าง California Golden Bears และ Stanford Cardinal หรือที่เรียกว่า *The Big Game* ผู้คนจำนวนมากที่ไม่ต้องการจ่ายค่าเข้าชม 1 ดอลลาร์ (เท่ากับ 30 ดอลลาร์ในปัจจุบัน) รวมตัวกันบนหลังคาของโรงงานเป่าแก้วเพื่อชมฟรี หลังคาพังทลาย ผู้ชมจำนวนมากกระเด็นไปบนเตาหลอม มีผู้เสียชีวิต 23 คน และบาดเจ็บอีกกว่า 100 คน ภัยพิบัติครั้งนี้ยังคงเป็นอุบัติเหตุร้ายแรงที่สุดในประวัติศาสตร์การแข่งขันกีฬาของสหรัฐฯ

ปูมหลัง
-------

ทุกปีตั้งแต่ปี ค.ศ. 1892 ทีมฟุตบอลมหาวิทยาลัยแคลิฟอร์เนียและมหาวิทยาลัยสแตนฟอร์ดจะแข่งขันฟุตบอลประจำปีในช่วงปลายเดือนพฤศจิกายนหรือต้นเดือนธันวาคม งานนี้กลายเป็นที่รู้จักในนาม *The Big Game*

อ้างอิง
-------

1. ↑  1634–1699: McCusker, J. J. (1997). *How Much Is That in Real Money? A Historical Price Index for Use as a Deflator of Money Values in the Economy of the United States: Addenda et Corrigenda* (PDF). American Antiquarian Society. 1700–1799: McCusker, J. J. (1992). *How Much Is That in Real Money? A Historical Price Index for Use as a Deflator of Money Values in the Economy of the United States* (PDF). American Antiquarian Society. 1800–present: Federal Reserve Bank of Minneapolis. "Consumer Price Index (estimate) 1800–". สืบค้นเมื่อ January 1, 2020.
2. ↑  Satterlee, Cameron (November 14, 2017). "Stanford vs Cal: A Brief History of the Big Game". *Rule Of Tree* (ภาษาอังกฤษ). เก็บจากแหล่งเดิมเมื่อ February 26, 2022. สืบค้นเมื่อ February 26, 2022.
เหมืองหยกในรัฐกะชีน
เมื่อวันที่ 2 กรกฎาคม พ.ศ. 2563 เวลา 06:30 น. ตามเวลามาตรฐานพม่า เกิดเหตุดินโคลนถล่มที่เหมืองหยกแห่งหนึ่งบริเวณเมืองพ่ากั่น รัฐกะชีน ประเทศพม่า ผู้ที่อยู่ในเหมืองส่วนใหญ่เป็นผู้ที่เข้ามาค้นหาเศษหยกที่อาจหลงเหลือจากการขุดค้นของผู้ประกอบการรายใหญ่ โดยฝนตกที่ลงมาอย่างหนักทำให้กองดินจากการทำเหมืองไหลบ่าลงสู่แอ่งน้ำภายในหุบเหมือง ก่อให้เกิดคลื่นน้ำโคลนซัดเข้าใส่ร่างคนงาน

ณ วันที่ 3 กรกฎาคม พ.ศ. 2563 พบผู้เสียชีวิตแล้ว 168 คน ยังมีผู้สูญหายอย่างน้อย 100 คน และมีรายงานผู้บาดเจ็บอีก 54 คน นอกจากนี้ยังมีความวิตกกังวลว่าอาจมีคนงานจำนวนมาก อีกประมาณ 200 คนติดอยู่ใต้โคลน ฝนที่ตกหนักเป็นอุปสรรคต่อปฏิบัติการค้นหาผู้สูญหาย

อ้างอิง
-------

1. ↑  "Myanmar jade mine landslide kills 120". BBC. 2 July 2020.
2. 1 2 3 4  "Jade mine landslide kills at least 100 in Myanmar, with more people still missing". CNN. 2 July 2020.
3. 1 2  "Myanmar jade mine accident: 125 killed, some 200 trapped". CGTN. 2 July 2020.
4. 1 2  "At least 113 killed as Myanmar jade mine collapse buries workers". Reuters. 2 July 2020.
5. ↑  "Myanmar Jade Mine Collapse Kills at Least 168". The New York Times. 3 July 2020. สืบค้นเมื่อ 3 July 2020.
**จอห์น วิลเลียม โอลิเวอร์** (เกิด 23 เมษายน 1977) เป็นตลก นักเขียน โปรดิวเซอร์ นักวิจารณ์การเมือง นักแสดงและพิธีกรโทรทัศน์ชาวอังกฤษ โอลิเวอร์เริ่มต้นอาชีพเป็นตลกสแตนด์อัพทั้งในสหราชอาณาจักรและสหรัฐ เขาได้รับความสนใจในวงกว้างขึ้นจากงานของเขาในรายการ *เดอะเดลีโชว์วิธจอน สจวร์ต* โดยเป็นผู้สื่อข่าวบริติชอาวุโสของรายการตั้งแต่ปี 2006 ถึง 2013 โอลิเวอร์คว้ารางวัลเอ็มมีไพรม์ไทม์สามรางวัลจากงานในฐานะนักเขียนทาง *เดอะเดลีโชว์* และเป็นพิธีกรรับเชิญเป็นเวลาแปดสัปดาห์ในปี 2013 นอกเหนือจาก *เดอะเดลีโชว์* แล้ว โอลิเวอร์ยังเป็นพิธีกรร่วมพอตแคสต์สุขนาฏกรรมเสียดสี *เดอะบูเกิล* (ปี 2007–2015) คู่กับแอนดี ซัลทซ์แมน ซึ่งโอลิเวอร์เคยเป็นพิธีกรร่วมกับเขาในซีรีส์วิทยุ *พะลิติคอลแอนิมอล* และเป็นพิธีกร *จอห์น โอลิเวอส์นิวยอร์กสแตนด์อัพโชว์* ทางช่องคอเมดีเซ็นทรัลตั้งแต่ปี 2010 ถึง 2013 เขายังแสดงทางโทรทัศน์ ที่โดดเด่นที่สุดได้แก่ บทตัวประกอบเป็นเอียน ดันแคนในซิตคอม คอมมิวนิตี ทางช่องเอ็นบีซี

ตั้งแต่ปี 2014 โอลิเวอร์เป็นพิธีกรซีรีส์*ลาสต์วีกทูไนต์วิธจอห์น โอลิเวอร์*ทางช่องเอชบีโอ เขาได้รับการรู้จักในทางวิจารณ์และทางนิยมสำหรับผลงานของเขาทางซีรีส์ ซึ่งมีอิทธิพลต่อวัฒนธรรม กฎหมายและการออกนโยบายของสหรัฐซึ่งมีการเรียกว่า "ผลจอห์น โอลิเวอร์" สำหรับงานของเขาทาง *ลาสต์วีกทูไนต์* โอลิเวอร์ชนะรางวัลเอ็มมีหกรางวัล และรางวัลพีบอดีสองรางวัล และรวมอยู่ในรายการไทม์ 100 ปี 2015 โดยได้รับอธิบายว่าเป็น "ตัวการการเปลี่ยนแปลงที่เป็นตลก... ทรงอิทธิพลเพราะเขาไม่กลัวที่จะจัดการกับปัญหาสำคัญอย่างไตร่ตรอง โดยไม่มีความกลัวหรือความสำนึกผิด"

อ้างอิง
-------

1. ↑  Lewis, Hilary (12 November 2015). "John Oliver Baby News: 'Last Week Tonight' Host, Wife Welcome Son". *The Hollywood Reporter*. สืบค้นเมื่อ 15 November 2015.
2. ↑  Juneau, Jen; Fecteau, Jessica (September 19, 2018). "Emmy Winner John Oliver Reveals He and Wife Kate Welcomed Their Second Child Three Months Ago". *People*. สืบค้นเมื่อ September 19, 2018.
3. ↑  "Elizabeth Biernan – John Oliver, The 100 Most Influential People". *Time*. สืบค้นเมื่อ 4 December 2017.
ไปป์บอมบ์ลวดเหนี่ยวจำลองที่ใช้ในการฝึกกำลังพลทางทหารของสหรัฐ
**ไปป์บอมบ์** (อังกฤษ: pipe bomb) เป็นระเบิดแสวงเครื่องซึ่งใช้ท่อบรรจุวัตถุระเบิดที่ปิดสนิท ซึ่งการบรรจุโดยท่อหมายความว่าสามารถใช้ระเบิดอำนาจต่ำเพื่อสร้างการระเบิดที่ค่อนข้างใหญ่เนื่องจากการบรรจุทำให้เกิดแรงดันเพิ่มขึ้น และการแตกกระจายของท่อเองก็ทำให้เกิดลูกแตกที่อาจถึงตายได้

การระเบิดก่อนกำหนดเป็นอันตรายจากการพยายามทำระเบิดเอง และวัสดุรวมถึงวิธีการที่ใช้กับไปป์บอมบ์อาจทำให้เกิดเหตุการณ์การระเบิดโดยไม่ได้ตั้งใจ ซึ่งโดยทั่วไปมักส่งผลให้ผู้ประกอบได้รับบาดเจ็บสาหัสหรือเสียชีวิต

ในหลายประเทศ การผลิตหรือครอบครองไปป์บอมบ์ถือเป็นอาชญากรรมร้ายแรง โดยไม่คำนึงถึงวัตถุประสงค์ในการใช้งาน

การออกแบบ
---------

ลักษณะที่ปรากฏของไปป์บอมบ์ต่าง ๆ จากรายงานตระหนักรู้เหตุระเบิดที่ออกโดยกระทรวงการต่างประเทศสหรัฐ
ระเบิดดังกล่าวมักจะเป็นส่วนสั้นของท่อน้ำเหล็กที่มีส่วนผสมของระเบิดและปิดที่ปลายทั้งสองข้างด้วยฝาเหล็กหรือทองเหลือง ส่วนสายชนวนถูกเสียบเข้าไปในท่อโดยมีการนำผ่านรูที่ด้านข้างหรือปลายท่อที่มีฝาปิด ชนวนดังกล่าวสามารถใช้ไฟฟ้า โดยมีสายไฟที่นำไปสู่ตัวจับเวลาและแบตเตอรี่ หรืออาจเป็นสายชนวนทั่วไปก็ได้ ซึ่งส่วนประกอบทั้งหมดนี้สามารถหาได้ง่าย

อ้างอิง
-------

* US5,386,758–Apparatus and method for disarming pipe bombs

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ไปป์บอมบ์
**ทูอายส์** (เกาหลี: 투아이즈: อังกฤษ: 2 Eyes) เป็นเกิร์ลกรุ๊ปที่อยู่ใต้สังกัดของ Sidus HQ ประกอบด้วยสมาชิก 5 คน เปิดตัวพร้อมกับซิงเกิ้ลแรก Don't Mess With Me ในปี 2556 ด้วยคอนเซปของ "สาวดุดัน" (Fierce Girl)ซึ่งปล่อยออกมาใน วันที่ 20 มิถุนายน 2556 ด้วยเอ็มวีเพลงดังกล่าว พร้อมเวอร์ชันดราม่าที่ได้ คิม วู-บินมาเล่นประกอบ ชื่อวงนั้นหมายถึงการสื่อสารผ่านดนตรีผ่านทางดวงตาของแต่ละคน ซึ่งคนที่ติดตามเคป๊อปอย่างใกล้ชิดอาจจะพอคุ้นเคยกับ 2 Eyes มาบ้างแล้วจากผลงานของพวกเธอในการร้องเพลงประกอบละคร สายลมรักในฤดูหนาว ชื่อเพลง A Winter Story เวอร์ชันผู้หญิง

สมาชิก
------

| ชื่อในการแสดง | ชื่อจริง | วันเกิด | ตำแหน่งในวง | สัญชาติ | กรุ๊ปเลือด |
| --- | --- | --- | --- | --- | --- |
| ไทย | โรมัน | ฮันกึล | ไทย | โรมัน | ฮันกึล |
| ฮยางซุก | Hyangsook | 향숙 | ลี ฮยางซุก | Lee Hyang-sook | 이향숙 | 24 เมษายน พ.ศ. 2534 (32 ปี) | (หัวหน้าวง) เสียงหลัก | เกาหลีใต้ เกาหลีใต้ | A |
| ฮเยริน | Hyelyn | 혜린 | คิม ฮเย-ริน | Kim Hye-lyn | 김혜린 | 23 กรกฎาคม พ.ศ. 2536 (29 ปี) | นักเต้นหลัก แร็ปเปอร์ | เกาหลีใต้ เกาหลีใต้ | A |
| ดาซม | Dasom | 다솜 | ลี ดา-ซม | Lee Da-som | 이다솜 | 13 พฤศจิกายน พ.ศ. 2536 (29 ปี) | แร็ปเปอร์หลัก | เกาหลีใต้ เกาหลีใต้ | A |
| ดาอึน | Daeun | 다은 | จอง ดา-อึน | Jung Da-eun | 정다은 | 03 มิถุนายน พ.ศ. 2537 (29 ปี) | เสียงหลัก นักเต้น | เกาหลีใต้ เกาหลีใต้ | A |
| ยอนจุน | Yeonjun | 연준 | คิม ยอน-จุน | Kim Yeon-jun | 김연준 | 18 มีนาคม พ.ศ. 2539 (27 ปี) | เสียงหลัก มักเน่ | เกาหลีใต้ เกาหลีใต้ | O |

ประวัติ
-------

### 2555: ก่อนการเปิดตัว

ทางวงประกอบไปด้วย ฮยางซุก ที่เคยมีงานแสดงมาแล้วใน ‘Birth Secret’ รับบทเป็น ยอง ซุนยอง , ฮเยริน ที่ถูกขนานนามว่าเป็น ‘อีฮโยริแห่งอิแทวอน’ ด้วยความสามารถในการเต้นและความเซ็กซี่ของเธอ ,ดาอึน ที่เปี่ยมไปด้วยความสามารถในการร้องและการเต้น ตามมาด้วยดาซม ผู้ชนะจากรายการดนตรี ‘Made in You’ ของทาง JTBC และยอนจุน ที่เคยเข้าประกวดในรายการ ‘The Last Audition Of My Life’ ด้วยเสียงใสๆของเธอทำให้ได้รับฉายา 'เงาเสียงของไอยู' 

ด้านเพลงเปิดตัวของพวกเธอ 'Don't Mess With Me' นั้นประพันธ์โดยอีซางอิน และอีชางฮยุน และเขียนเนื้อเพลงโดยฮงจิยู ส่วนท่าเต้นนั้นกำกับโดย Prepix ที่เคยทำงานกับไอดอลอย่าง บีสต์ (วงดนตรีเกาหลีใต้) และ เจย์ พาร์ก มาแล้ว

### 2556: การเปิดตัว และมินิอัลบั้มครั้งแรก Don't Mess With Me

หลังจากได้ปล่อยทีเซอร์วิดีโอออกมา ตามมาด้วยซิงเกิล 'Don't Mess With me' บนเว็บไซต์ชื่อดัง ยูทูบ และเว็บไซต์เพลงออนไลน์อีกหลายแห่งในเกาหลีใต้ ทูอายส์ก็ได้เข้าโชว์การแสดงในรายการเพลงหลายๆรายการ อาทิ เอ็ม! เคาต์ดาวน์ มิวสิคคอร์ โชว์แชมป์เปียน และอินกีกาโย แล้วนั้น ทูอายส์ก็ยังได้เข้าร่วมรายการเรียลลิตี้รายสัปดาห์ MTV Diary ที่ออกอากาศทางช่องดังอย่าง SBS และรายการ วีกลีไอดอล ร่วมกับบอยแบนด์วง เอ-แจ็กซ์ หลังจากนั้นก็ค่อยๆไปงานเดี่ยวของแต่ละคน จนในเดือนตุลาคมก็ได้ปล่อยซิงเกิล Shooting Star ออกมา หลังจากนั้นก็เงียบหายไปโดยมีข่าวออกมาเรื่อยๆ ซึ่งก็มีข่าวลือออกมาบ่อยๆว่าทูอายส์นั้นยุบวงไปแล้ว

### 2558: ซิงเกิลอัลบั้มชุดที่3 "Pippi"

ผลงานอัลบั้ม
------------

Digital Singer

* Don’t Mess With Me (까불지마) (2013)

Single

* Shooting Star (2013)

Single Album

* 3rd Single Album ‘PIPPI’ (2015)

อ้างอิง
-------

* 
* 
* เก็บถาวร 2014-02-27 ที่ เวย์แบ็กแมชชีน
**พระครูรัตนสราธิคุณ** หรือ **หลวงพ่อทอง รัตนสาโร** (15 พฤษภาคม พ.ศ. 2449 - 19 มิถุนายน พ.ศ. 2523) อดีตเจ้าคณะอำเภอสระแก้ว พระอาจารย์ผู้บุกเบิกวัดสระแก้วด้วยความลำบากตรากตรำอย่างยิ่ง ท่านได้บูรณะซ่อมแซมปฏิสังขรณ์วัดเมื่อครั้งสมัยสงครามอินโดจีนติดต่อกับสงครามโลกครั้งที่ 2 ในช่วงเวลาที่ข้าวยากหมากแพง ชาวบ้านยากจน มีโรคภัยไข้เจ็บเบียดเบียน ท่านได้ให้พระภิกษุในวัดถางไร่เพื่อปลูกข้าวและปลูกพืช จนได้ข้าวปลาอาหารเลี้ยงพระภิกษุสามเณรในวัด เพื่อเป็นการแบ่งเบาภาระของชาวบ้าน ปัจจุบันท่านได้เกณฑ์พระภิกษุ สามเณร เด็กวัด และ ชาวบ้านร่วมกันปลูกอ้อย ปลูกข้าวโพด และพืชยืนต้นต่าง ๆ ในสวนที่นายเว่าและนางตื้อถวายแก่วัด เพื่อนำผลประโยชน์มาบำรุงวัดต่อไป

ประวัติ
-------

**พระครูรัตนสราธิคุณ** หรือ **หลวงพ่อทอง รัตนสาโร** ท่านเกิดเมื่อวันที่ 15 พฤษภาคม พ.ศ. 2449 ตรงกับปลายรัชสมัยพระบาทสมเด็จพระจุลจอมเกล้าเจ้าอยู่หัว ถือกำเนิดที่บ้านท่ามะเดื่อ ตำบลสระแก้ว จังหวัดปราจีนบุรี เป็นบุตรของนายบุตร และ นางแกลบ มีอาชีพทำนา ได้ศึกษาเล่าเรียนกับพระอาจารย์นวล เจ้าอาวาสวัดท่ามะเดื่อและกับพระอาจารย์โปย ขันติโย ทางด้านภาษาขอม ภาษาไทยและเทศน์มหาชาติซึ่งท่านเทศน์ได้เสนาะเพราะพริ้งเป็นอย่างมาก เมื่ออายุครบ 21 ปี ท่านได้อุปสมบทเป็นพระภิกษุเมื่อวันที่ 9 พฤษภาคม พ.ศ. 2470 ณ พัทธสีมาวัดรีนิมิตร บ้านท่ามะเดื่อ ตำบลบ้านแกง อำเภอสระแก้ว จังหวัดปราจีนบุรี โดยมีพระครูศีลวิโรจน์ วัดกลางเมืองเก่า เป็นพระอุปัชฌาย์ พระครูบรรหารกบินทรเขต เป็นพระกรรมวาจาจารย์ พระครูธรรมสันทัศกาจารย์ เป็นพระอนุสาวนาจารย์ จากนั้นท่านได้ไปจำพรรษาอยู่ที่วัดเขาฉกรรจ์ เพื่อศึกษาพระธรรมวินัยและศิลปศาสตร์ 2 พรรษา ในปี พ.ศ. 2486 สอบนักธรรมชั้นเอกได้ จึงกลับมาจำพรรษาอยู่ที่วัดมะเดื่อ ในระยะนี้ท่านเริ่มฝึกกรรมฐานกับพระอาจารย์หมึก ที่ป่าช้าบ้านท่ามะเดื่อและบ้านลัดกะสัง ก่อนจะกลับมาจำพรรษาอยู่ที่วัดสระแก้วได้รับแต่งตั้งเป็นเจ้าอาวาสวัดสระแก้วและได้รับสมณศักดิ์เป็น **พระครูรัตนสราธิคุณ** ท่านละสังขารเมื่อวันที่ 19 มิถุนายน พ.ศ. 2523 ตรงกับรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร รวมสิริอายุได้ 74 ปี 53 พรรษา

อ้างอิง
-------

1. **หนังสือรวมสุดยอดพระคณาจารย์ทั้งหมด 180 พระองค์**
2. ประวัติหลวงพ่อทอง วัดสระแก้ว เก็บถาวร 2012-05-18 ที่ เวย์แบ็กแมชชีน
3. ประวัติวัดสระแก้ว เก็บถาวร 2016-03-05 ที่ เวย์แบ็กแมชชีน


| ก่อนหน้า |  | พระครูรัตนสราธิคุณ (ทอง รตนสาโร) |  | ถัดไป |
| --- | --- | --- | --- | --- |
| **หลวงพ่อพรหมา จนฺทสโร** |  | **เจ้าอาวาสวัดสระแก้ว** (6 ตุลาคม พ.ศ. 2491 - 18 มิถุนายน พ.ศ. 2523) |  | **พระราชปริยัตยาจารย์ (เส็ง ยโสธโร )** |
| **หลวงพ่อพรหมา จนฺทสโร** |  | **เจ้าคณะอำเภอสระแก้ว** (พ.ศ. 2495 - 18 มิถุนายน พ.ศ. 2523) |  | **พระราชปริยัตยาจารย์ (เส็ง ยโสธโร )** |